open-index/open-wikipedia-markdown huggingface dataset:
Foišors

**Foišors** (; sieviešu dzimtē Foišora) ir rumāņu cilmes uzvārds. Cilvēki ar šo uzvārdu:
* Kristina-Adela Foišora (*Cristina-Adela Foișor*; 1967—2017) — Rumānijas šahiste;
* Ovidiu-Doru Foišors (*Ovidiu-Doru Foișor*; 1959) — Rumānijas šahists;
* Sabina Frančeska Foišora (*Sabina-Francesca Foișor*; 1989) — Rumānijas un ASV šahiste.
Josefs Drneks

**Josefs Drneks** (; dzimis , miris ) bija čehu šaha problēmists, čehu skolas pārstāvis.

## Šaha kompozīcija
J. Drneks publicējis vairāk nekā 320 šaha uzdevumu, galvenokārt trīsvilčus.
### Uzdevuma piemērs

**Uzdevuma risinājums:**
: **1. ♔c1! ~ 2. f4 ~ 3. ♕e5# 2. ... ♔e3 3. ♕f3#** 
: **1. ... ♗d3 2. e3 ~ 3. ♘c5#** 
: **1. ... ♘a3 2. ♕c5 ~ 3. f3#** 
: **1. ... ♘c3 2. ♔d2 ~ 3. f3#** 
: **1. ... ♘d4 2. ♘c5+ ♔f4 3. e3#** 
: **1. ... ♘d6 2. ♕c5 ~ 3. f3#**  

## Bibliogrāfija
* 
## Skatīt arī
* Čehu skola

## Atsauces

## Papildu literatūra
* 

## Ārējās saites
* J. Drneka šaha kompozīcijas vietnē PDB
Kristina Adela Foišora

**Kristina-Adela Foišora** (, dzimusi kā **Bedulesku** ();  Petrošani —  Timišoara) bija Rumānijas starptautiskā lielmeistare šahā (1991).

## Biogrāfija
No 1980. gadu vidum līdz sava mūža beigām bijusi viena no vadošajām Rumānijas šahistēm. Rumānijas sieviešu šaha čempionātos izcīnījusi 8 medaļas: 5 zelta (1989, 1998, 2011, 2012, 2013), 2 sudraba (1988, 2000) un bronzas (2010).

Trīs reizes piedalījusies Pasaules šaha čempiones izcīņas cikla starpzonu turnīros (1991, 1993, 1995), kuros lielāko panākumu guvusi 1993. gadā Džakartā, kad ieņēmusi 8. vietu un kvalificējusies pretendentu turnīram. 1994. gadā Tilburgā pretendentu turnīrā ieņēmusi 8. vietu. Piedalījusies arī Pasaules sieviešu šaha čempionātos pēc izslēgšanas sistēmas. 2001. gadā Maskavā 3. kārtā uzvarējusi Elizabeti Pēcu, bet 4. kārtā zaudējusi Sjui Juihua. 2006. gadā Jekaterinburgā 1. kārtā zaudējusi Elinai Danieljanai. 2010. gadā Antakjā 1. kārtā zaudējusi Almīrai Skripčenko. 2012. gadā Hantimansijskā 1. kārtā zaudējusi Marijai Muzičukai.
 
Daudzu starptautisko šaha turnīru laureāte, tajā skaitā uzvarējusi vai dalījusi pirmo vietu turnīros Klišī (2002), Belfortā (2003), Atēnās (2004), Marseļā (2005, 2006). 2004. gadā Drēzdenē ieņēmusi 7. vietu Eiropas sieviešu šaha čempionātā.

Pārstāvējusi Rumānijas komandu lielākajos komandu šaha turnīros:
* Pasaules šaha olimpiādēs piedalījusies 14 reizes (1988-2006, 2010-2016);
* Eiropas komandu šaha čempionātā piedalījusies 8 reizes (1992-1997, 2001-2005, 2011-2015). Komandu vērtējumā izcīnījusi sudraba (1997) medaļu. Individuālajā vērtējumā izcīnījusi sudraba un bronzas (abas 1997) medaļas;
* Pasaules komandu šaha čempionātā piedalījusies 2013. gadā.

Par panākumiem turnīros FIDE 1985. gadā Foišorai piešķīra starptautiskās meistares (WIM), bet 1991. gadā - starptautiskās lielmeistares (WGM) nosaukumu. 1997. gadā saņēmusi starptautiskā meistara nosaukumu vīriešiem (IM).

Mirusi īsi pirms 2017. gada Pasaules sieviešu šaha čempionāta pēc izslēgšanas sistēmas, kura pirmajā kārtā viņai bijis jāspēlē ar Krievijas lielmeistari Olgu Girju.

## Personīgā dzīve
Bijusi precējusies ar Rumānijas starptautisko meistaru šahā Ovidiu-Doru Foišoru (dzimis 1959. gadā). Viņu meitas Sabina Frančeska (dzimusi 1989. gadā) un Mihaela-Veronika (dzimusi 1994. gadā) arī ir šahistes.

## Atsauces

## Ārējās saites
IHS Markit

***IHS Markit Ltd.*** ir Apvienotās Karalistes informācijas un analīzes pakalpojumu uzņēmums. Dibināts 2016. gadā, apvienojoties *IHS* un *[[Markit]]*. Galvenais birojs atrodas Londonā.

*IHS Markit* nodarbojas ar informācijas analīzi, palīdzot lēmumu pieņemšanas procesā biznesā un valsts sektorā dažādās nozarēs, piemēram, aerokosmiskā, militārā un drošības, autotransporta, ķīmiskā, enerģētiskā, kuģošanas, tirdzniecības un tehnoloģiskā.

Uzņēmuma akcijas tiek kotētas biržā *[[NASDAQ]]* (kods *INFO*).

Paziņojums par ASV bāzētā uzņēmuma *IHS Inc.* un Apvienotās Karalistes *Markit* apvienošanos tika publiskots 2016. gada 21. martā. Apvienošanās darījums tika pabeigts 2016. gada 13. jūlijā, jaunajam uzņēmumam pieņemot nosaukumu *IHS Markit Ltd.*

## Atsauces

## Ārējās saites
* ihsmarkit.com
Dejsi Kori

**Dejsi Kori** (; dzimusi  Limā) ir Peru starptautiskā lielmeistare šahā (2010).

## Biogrāfija
Vairākkārt pārstāvējusi Peru Pasaules junioru šaha čempionātos, kuros izcīnījusi četras medaļas: 2 zelta (2009. gadā U16 vecuma grupā, 2011. gadā U20 vecuma grupā) un 2 sudraba (2009. gadā U20 vecuma grupā, 2010. gadā U18 vecuma grupā). Piecas reizes uzvarējusi Panamerikas junioru šaha čempionātos dažādās vecuma grupās (2003 - U10, 2004 - U12, 2007 - U14, 2008 - U16, 2008 - U20).

2009. gadā Kali izcīnījusi 2. vietu Amerikas kontinenta šaha čempionātā sievietēm. 2011. gadā uzvarējusi Amerikas sieviešu šaha čempionātā. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Alinai Kašlinskai. 2018. gadā uzvarējusi Panamerikas sieviešu šaha čempionātā. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Jekaterinai Atalikai. 2021. gada novembrī Rīgā ierindojusies 12. vietā 2021. gada "FIDE Chess.com Grand Swiss" turnīrā sievietēm. 2023. gada novembrī Daglasā izcīnījusi 10. vietu "FIDE Women's Grand Swiss" turnīrā sievietēm. 2025. gada februārī Kusko uzvarējusi Dienvidamerikas zonālajā turnīrā sievietēm.

Pārstāvējusi Peru komandu Pasaules šaha olimpiādēs, kurās piedalījusies 6 reizes (2004, 2010-2018).

Par panākumiem turnīros FIDE 2008. gadā Kori piešķīra starptautiskās meistares (WIM), bet 2010. gadā - starptautiskās lielmeistares (WGM) nosaukumu. Bijusi pirmā peruāņu šahiste, kas saņēmusi lielmeistares nosaukumu.

## Personīgā dzīve
Dejsi brālis Horhe Kori arī ir šaha lielmeistars.

## Atsauces

## Ārējās saites
Kori

**Kori** var būt:

* Kori (*Cori*) — pilsēta Itālijā;
* Dejsi Kori (*Deysi Cori*) — Peru šahiste (dzimusi 1993);
* Horhe Kori (*Jorge Cori*) — Peru šahists (dzimis 1995);
* Gērtija Kori (*Gerty Cori*) — Austroungārijas, vēlāk ASV, bioķīmiķe, Nobela prēmijas laureāte (1896—1957).

## Skatīt arī
* Koris
Horhe Kori

**Horhe Kori** (; dzimis  Limā) ir Peru starptautiskais lielmeistars šahā (2010).

## Biogrāfija
Šaha turnīros piedalās kopš 2002. gada. Kopš 2003. gada pārstāvējis Peru Pasaules junioru šaha čempionātos, kuros izcīnījis 2 zelta (2009. gadā U14 vecuma grupā, 2011. gadā U16 vecuma grupā) un bronzas (2012. gadā U18 vecuma grupā). Četras reizes uzvarējis Panamerikas junioru šaha čempionātos dažādās vecuma grupās (2005 - U10, 2006 - U12, 2008 - U14, 2009 - U18).

Daudzu starptautisko šaha turnīru laureāts, tajā skaitā dalījis 2. vietu Buenosairesas turnīrā *Simon Bolivar Copa* (2009), dalījis 1. vietu Limas turnīrā *III Open Jose Marca In Memoriam Premier* (2010), dalījis 1. vietu *Benasque Open* (Spānija, 2014) un izcīnījis 2. vietu Iberoamerikas valstu šaha čempionātā (2014).

2021. gada novembrī Rīgā ierindojies 64. vietā 2021. gada "FIDE Chess.com Grand Swiss" turnīrā.

Pārstāvējis Peru komandu Pasaules šaha olimpiādēs, kurās piedalījies 3 reizes (2010, 2014-2016). Individuālajā vērtējumā izcīnījis zelta (2018) un bronzas (2016) medaļas.

Par panākumiem turnīros FIDE 2009. gadā Kori piešķīrusi starptautiskā meistara (IM), bet 2010. gadā - starptautiskā lielmeistara (GM) nosaukumu.

## Personīgā dzīve
Horhes māsa Dejsi Kori arī ir šaha lielmeistare.

## Atsauces

## Ārējās saites
Jans Vašta

**Jans Vašta** (; dzimis , miris ) bija čehu šaha problēmists, čehu skolas pārstāvis.

## Šaha kompozīcija
J. Vašta publicējis aptuveni 700 šaha problēmas.
### Uzdevuma piemērs

**Uzdevuma risinājums:**
: 1. Le6-d5 ! (draud 2. Da6-e6+ Ke5-f4 3. De6xe4#)
: 1. ... Ke5xd5 2. Zf5-e3+ Kd5-d4 3. Ze3-c2# 
: 1. ... Ke5-f4 2. Th5-h4+ Kf4-f3 3. Ld5xe4#
: 1. ... Zf7-g5 2. Da6-d6+ Ke5xf5 3. Ld5-e6#

## Bibliogrāfija
* 

## Atsauces

## Ārējās saites
* Jana Vaštas šaha kompozīcijas vietnē PDB
Krampji (ciems)

**Krampji** ir ciems Smiltenes novada Trapenes pagastā. Atrodas pagasta centrālajā daļā 2 km no pagasta centra Trapenes, 49 km no novada centra Smiltenes un 170 km no Rīgas.

Apdzīvotā vieta atrodas nomaļus no valsts nozīmes autoceļiem.

## Atsauces
Sabina Frančeska Foišora

**Sabina Frančeska Foišora** (; dzimusi  Timišoarā) ir Rumānijas starptautiskā lielmeistare šahā (2007), kas kopš 2008. gada pārstāv ASV.

## Biogrāfija
Vairākkārt pārstāvējusi Rumāniju Eiropas un Pasaules junioru šaha čempionātos, kuros izcīnījusi trīs medaļas: sudraba (2004. gada Eiropas junioru šaha čempionātā U16 vecuma grupā) un 2 bronzas (2003. gada Eiropas junioru šaha čempionātā U14 vecuma grupā un 2007. gada Eiropas junioru šaha čempionātā U18 vecuma grupā). 2008. gadā uzvarējusi Rumānijas junioru šaha čempionātā U20 vecuma grupā.

Par panākumiem turnīros FIDE 2005. gadā Foišorai piešķīra starptautiskās meistares (WIM), bet 2007. gadā - starptautiskās lielmeistares (WGM) nosaukumu.

Piedalījusies Pasaules sieviešu šaha čempionātos pēc izslēgšanas sistēmas:
* 2008. gadā Naļčikā 1. kārtā dramatiskā cīņā piekāpusies Monikai Socko;
* 2017. gadā Teherānā 1. kārtā zaudējusi Taņai Džunji;
* 2018. gadā Hantimansijskā 1. kārtā zaudējusi Antoanetai Stefanovai.

2008. gadā pārcēlusies uz Baltimoru, kur sākusi mācības Mērilendas Universitātē. Kopš 2009. gada regulāri piedalās ASV sieviešu šaha čempionātos. 2017. gadā izcīnījusi uzvaru ASV sieviešu šaha čempionātā. 2021. gada oktobrī dalījusi 10.-12. vietu ASV sieviešu šaha čempionātā. 2022. gada oktobrī Sentluisā ierindojusies 13. vietā ASV sieviešu šaha čempionātā.

Pārstāvējusi ASV komandu lielākajos komandu šaha turnīros:
* Pasaules šaha olimpiādēs piedalījusies 4 reizes (2010-2016);
* Pasaules komandu šaha čempionātos piedalījusies 3 reizes (2013-2015, 2019).

## Personīgā dzīve
Piedzimusi šahistu ģimenē — tēvs Ovidiu-Doru Foišors (dzimis 1959. gadā) ir Rumānijas starptautiskais meistars, māte Kristina-Adela Foišora (1967—2017) bija starptautiskā lielmeistare, bet māsa Mihaela-Veronika (dzimusi 1994. gadā) ir starptautiskā meistare.

## Atsauces

## Ārējās saites
Ovidiu-Doru Foišors

**Ovidiu-Doru Foišors** (; dzimis ) ir Rumānijas starptautiskais meistars šahā (1982).

## Biogrāfija
1980. gados bijis viens no vadošajiem Rumānijas šahistiem. 1978. gadā Groningenā Eiropas junioru šaha čempionātā ierindojies 4. vietā. Rumānijas šaha čempionātos izcīnījis zelta (1982), sudraba (1985) un bronzas (1987) medaļas.

Daudzu starptautisko šaha turnīru laureāts, tajā skaitā uzvarējis vai dalījis pirmo vietu turnīros Timišoarā (1987), Olotā (Spānija, 1992), Grenoblē (2003), Kannās (2007), Ljēžā (2008), Lozannā (2008).

Pārstāvējis Rumānijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (1982, 1988);
* Balkānu valstu komandu šaha čempionātos piedalījies 6 reizes (1979, 1982-1983, 1986-1988, 1992). Komandu vērtējumā visās reizēs izcīnījis bronzas medaļas, bet individuālajā - zelta (1979) un 2 sudraba (1986, 1988) medaļas.

Par panākumiem turnīros FIDE 1982. gadā Foišoram piešķīrusi starptautiskā meistara (IM) nosaukumu.

No 2000. līdz 2006. gadam bijis Rumānijas šaha izlases kapteinis Pasaules šaha olimpiādēs, bet 2001. un 2005. gadā šīs pašas funkcijas pildījis Eiropas komandu šaha čempionātos.

## Personīgā dzīve
Bijis precējies ar Rumānijas starptautisko lielmeistari šahā Kristini-Adeli Foišoru (1967—2017). Viņu meitas Sabina Frančeska (dzimusi 1989. gadā) un Mihaela-Veronika (dzimusi 1994. gadā) arī ir šahistes.

## Atsauces

## Ārējās saites
Sarasādata Hademālšārīha

**Sarasādata Hademālšārīha** (; ; dzimusi  Teherānā) ir Irānā dzimusi starptautiskā lielmeistare šahā (2013), kas kopš 2023. gada jūlija pārstāv Spāniju.

## Biogrāfija
2008. gadā uzvarējusi Āzijas junioru šaha čempionātā U12 vecuma grupā. 2009. gadā uzvarējusi Pasaules junioru šaha čempionātā U12 vecuma grupā. 2012. gadā uzvarējusi Āzijas junioru šaha ātrspēles čempionātā U16 vecuma grupā. 2013. gadā uzvarējusi Pasaules junioru šaha ātrspēles junioru čempionātā U16 vecuma grupā. 2014. gadā izcīnījusi 2. vietu Pasaules junioru šaha čempionātā U20 vecuma grupā aiz uzvarētājas Aleksandras Gorjačkinas.

2009. gadā bijusi otrā Irānas sieviešu šaha čempionātā. 2016. gada janvārī uzvarējusi Irānas sieviešu šaha čempionātā.

2015. gadā pēc uzvaras mačā pret Atusu Purkašjanu kvalificējusies FIDE sieviešu *Grand Prix* sērijas turnīriem 2015./2016. gadā. 2016. gada aprīlī *Grand Prix* posmā Teherānā izcīnījusi otro vietu aiz Dzjui Veņdzjuņas. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Sopiko Guramišvili. 2018. gada decembrī Sanktpēterburgā izcīnījusi sudraba medaļas Pasaules čempionātos sievietēm ātrajā šahā un šaha ātrspēlē.

Pārstāvējusi Irānas komandu lielākajos komandu šaha turnīros:
* Pasaules šaha olimpiādēs piedalījusies 3 reizes (2012-2016);
* Āzijas komandu šaha čempionātā sievietēm piedalījusies 4 reizes (2009-2016). Komandu vērtējumā izcīnījusi 2 bronzas (2009, 2014) medaļas. Individuālajā vērtējumā izcīnījusi 2 bronzas (2012, 2016) medaļas.

Par panākumiem turnīros FIDE 2011. gadā viņai piešķīra starptautiskās meistares (WIM), bet 2013. gadā - starptautiskās lielmeistares (WGM) nosaukumu. 2015. gadā saņēmusi starptautiskā meistara nosaukumu vīriešiem (IM).

## Pārcelšanās uz Spāniju
2022. gada decembrī Sarasādata Hademālšārīha izvēlējās nevalkāt hidžābu FIDE Pasaules ātrā šaha un šaha ātrspēles čempionātos. Pat atrodoties ārzemēs Irānas sievietēm ir jāvalkā hidžābs publiskās vietās, taču daudzas sportistes izvēlējās to nedarīt dēļ tajā laikā notiekošajiem protestiem pret Irānas valdību. Pēc turnīriem Sarasādata Hademālšārīha nopirka māju Spānijā un plānoja tur pārcelties kopā ar ģimeni. 2023. gada janvārī viņa pārcēlās uz Spānijas dienvidiem ar uzturēšanās vīzu, kas bija saistīta ar viņas mājokļa īpašumu. Tajā pašā mēnesī Irāna izdeva viņas aresta orderi. 2023. gada jūlijā Sarasādatai Hademālšārīhai tika piešķirta Spānijas pilsonība, un viņa nomainīja savu šaha federāciju no Irānas uz Spānijas.

2024. gada augustā Tbilisi ierindojusies 10. vietā FIDE sieviešu *Grand Prix* izcīņas posmā. 2024. gadā šaha olimpiādē Budapeštā izcīnījusi sudraba medaļu individuālā vērtējumā.

2025. gada janvārī Monako izcīnījusi 2. vietu Eiropas ātrā šaha čempionātā sievietēm. 2025. gada februārī Monako ierindojusies 7. vietā FIDE sieviešu *Grand Prix* izcīņas posmā.

## Atsauces

## Ārējās saites
Atusa Purkašjana

**Atusa Purkašjana** (, ; dzimusi  Teherānā) ir armēņu izcelsmes Irānā dzimusi starptautiskā lielmeistare šahā (2009), kas kopš 2022. gada pārstāv ASV.

## Biogrāfija
Divas reizes izcīnījusi medaļas Pasaules junioru šaha čempionātos: 2000. gadā zeltu U12 vecuma grupā, bet 2002. gadā bronzu U14 vecuma grupā. Sešas reizes uzvarējusi Irānas sieviešu šaha čempionātos (2007, 2008, 2009, 2011, 2013, 2014). Divas reizes izcīnījusi medaļas Āzijas sieviešu šaha čempionātos: 2010. gadā zeltu un 2014. gadā sudrabu. 2015. gadā zaudējusi maču pret Sarasādatu Hademālšārīhu un nekvalificējusies FIDE sieviešu *Grand Prix* sērijas turnīriem 2015./2016. gadā.

2023. gada oktobrī Sentluisā ierindojusies 10. vietā ASV sieviešu šaha čempionātā. 2024. gada oktobrī Sentluisā ierindojusies 10. vietā ASV sieviešu šaha čempionātā. 2025. gada oktobrī Sentluisā palikusi 12. vietā ASV sieviešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
* 2006. gadā Jekaterinburgā 1. kārtā zaudējusi Viktorijai Čmilītei;
* 2008. gadā Naļčikā 1. kārtā zaudējusi Aleksandrai Kosteņukai;
* 2012. gadā Hantimansijskā 1. kārtā zaudējusi Dzjui Veņdzjuņai;
* 2017. gadā Teherānā 1. kārtā zaudējusi Elizabetei Pēcai.

Pārstāvējusi Irānas komandu lielākajos komandu šaha turnīros:
* Pasaules šaha olimpiādēs piedalījusies 9 reizes (2000-2016);
* Āzijas komandu šaha čempionātā sievietēm piedalījusies 7 reizes (2003-2016). Komandu vērtējumā izcīnījusi 2 bronzas (2009, 2014) medaļas. Individuālajā vērtējumā izcīnījusi sudraba (2009) un 3 bronzas (2005, 2008, 2014) medaļas.
* Āzijas spēļu komandu šaha turnīrā piedalījusies 2006. gadā un komandu vērtējumā izcīnījusi bronzas medaļu;
* Āzijas spēļu sieviešu komandu šaha turnīrā piedalījusies 2010. gadā;
* Āzijas spēļu telpās komandu šaha turnīrā piedalījusies 2009. gadā.

Par panākumiem turnīros FIDE 2009. gadā viņai piešķīra starptautiskās lielmeistares (WGM) nosaukumu.

## Personīgā dzīve
Atusa ir precējusies ar ASV šaha lielmeistaru un pieckārtējo ASV šaha čempionu Hikaru Nakamuru.

## Atsauces

## Ārējās saites
Starptautiskās Olimpiskās komitejas prezidentu uzskaitījums

Šajā uzskaitījumā apkopoti **[[Starptautiskā Olimpiskā komiteja|Starptautiskās Olimpiskās komitejas]] prezidenti**, kopš 1894. gada, kad tika izveidota organizācija.

## Uzskaitījums
Dial 'M' for Monkey

***Dial 'M' for Monkey*** ir otrais britu elektroniskās mūzikas mākslinieka *[[Bonobo (mūziķis)|Bonobo]]* 2003. gadā izdotais studijas albums.

*Flutter* bija vienīgais singls, kas izdots kopā ar albumu, singls B—pusē ar: *Pick Up ([[Four Tet]] Mix)* un *Something (Longer)*.

## Dziesmu saraksts
Visus skaņdarbus sarakstīja un atskaņoja *Bonobo*.

Albuma diskā ir iekļauts *[[QuickTime]]* video *Pick Up*, animēta filma ar sestās dziesmas pavadījumu, video producēja *Conkerco*.

## Albuma izdošanas vēsture

## Atsauces
Hermanis Šells

**Hermanis Šells** (, 1850—1906) bija vācu filozofs un teologs. Iestājās par reformētu katolicismu, viņa galvenos rakstus 1898. gadā ievietoja katoļu baznīcas aizliegto rakstu indekā.

## Dzīvesgājums
Dzimis 1850. gada 28. februārī Breisgavas Freiburgā. Mācījās Freiburgas Lielhercoga licejā, studēja filozofiju Freiburgas Universitātē, tad Vircburgas Universitātē, iesniedza filozofijas doktora disertāciju "Dvēseles dzīves vienotība, atvasināta no Aristoteļa filozofijas principiem" (*Die Einheit des Seelenlebens aus den Principien der Aristotelischen Philosophie entwickelt*, 1872). 
1873. gadā viņu iesvētīja katoļu priesteru kārtā, 1879. gadā Šells turpināja teoloģijas studijas Romā, 1883. gadā Tībingenes Universitātē aizstāvēja teoloģijas doktora disertāciju "Trīsvienīgā Dieva darbība" (*Das Wirken des dreieinigen Gottes*). 1884. gadā ievēlēts par Vircburgas Universitātes apoloģētikas, mākslas vēstures un arheoloģijas profesoru. 1896.-1897. gadā bija Vircburgas Universitātes rektors.

Miris 1906. gada 31. maijā Vircburgā. Vatikāna Otrais Koncils (*Vaticanum II*, 1962-1965) lielā mērā atzina viņa tēzes par pareizām.

## Darbi

* *Die Einheit des Seelenlebens aus den Principien der Aristotelischen Philosophie entwickelt* (filozofijas dr. disertācija, 1873)
* *Das Wirken des dreieinigen Gottes* (teoloģijas dr. disertācija 1873), Mainca 1885. Atkārtots izdevums — Frankfurte: Minerva, 1968, 
* *Katholische Dogmatik* (Katoļu dagmatika). 1. sējums (1889), 2. sējums (1891), 3. sējums (1893). Atkārtots izdevums —  Minhene/Paderborna/Vīne: Schöningh, 1968.–1994.
* *Die göttliche Wahrheit des Christentums* (Kristietības dievišķā patiesība). 1. sējums (1895), 2. sējums (1896). Atkārtots izdevums — Frankfurte: Minerva, 1968, 
* *Der Katholicismus als Princip des Fortschritts* (Katolicisms kā progresa princips). Vircburga: Göbel, 1897
* *Apologie des Christentums* (Kristietības apoloģija). 1. sējums (1902), 2. sējums (1905). Atkārtots izdevums — Frankfurte: Minerva, 1967, 

## Literatūra
* Karl Josef Rivinius: *Integralismus und Reformkatholizismus die Kontroverse um Herman Schell*. In: Wilfried Loth (Hg.): *Deutscher Katholizismus im Umbruch zur Moderne*, Stuttgart: 1991, S. 199–218.
* Karl Hausberger: *Herman Schell (1850–1906). Ein Theologenschicksal im Bannkreis der Modernismuskontroverse*. Regensburg: Pustet, 1999, .
*Otmar Meuffels, Rainer Dvorak (Hgg.): *Wahrheit Gottes – Freiheit des Denkens. Herman Schell als Impulsgeber für Theologie und Kirche*. Gedenkschrift anlässlich seines 150. Geburtstages. Würzburg: Schöningh, 2001, .
* Paul-Werner Scheele: *Herman Schell im Dialog. Beiträge zum Werk und zur Wirkung von Herman Schell*. Würzburg: Echter, 2006, .
* Paul-Werner Scheele: *Der eine Glaube und die vielen Religionen. Der Beitrag Herman Schells zum interreligiösen Dialog*. In: Thomas Franz, Hanjo Sauer (Hg.): *Glaube in der Welt von heute. Theologie und Kirche nach dem Zweiten Vatikanischen Konzil. Festschrift für Elmar Klinger. Bd. 2: Diskursfelder*.  Würzburg: Echter Verlag, 2006. , S. 228–243.

## Atsauces
Ladislavs Knoteks

**Ladislavs Knoteks** (; dzimis , miris ) bija čehu šaha problēmists, čehu skolas pārstāvis.

## Šaha kompozīcija
Kopš 1920. gada sastādījis vairāk nekā 400 šaha uzdevumus, galvenokārt trīsvilčus.

2016. gadā WFCC kongress piešķīra starptautiskā meistara titulu vairākiem mirušiem šaha problēmistiem, tai skaitā arī V. Knotekam.

### Uzdevuma piemērs

**Uzdevuma risinājums:**
: **1. ♕h4!** (spaids)
: **1. ... ♔d2 2. ♕f2 ~ 3. ♘c3#**
: **1. ... c3 2. ♗×c3 ♔d1 3. ♕a4# 2. ... ♔b1 3. ♕e4#**
: **1. ... ♔b1 2. ♕×c4 ♔×b2 3. ♕a2#**
: 1. ... ♔×b2 2. ♕×c4 ~ 3. ♕a2# 2. ... ♔a3 3. ♕b3#
Klasiska čehu miniatūra ar lielisku ievadgājienu un trīs klusiem variantiem.

## Atsauces

## Papildu literatūra
* 

## Ārējās saites
* Ladislavs Knoteks šaha kompozīcijas vietnē PDB
Mitra Hedžazipūra

**Mitra Hedžazipūra** (; ; dzimusi  Mešhedā) ir Irānā dzimusi Francijas starptautiskā lielmeistare šahā (2015).

## Biogrāfija
2003. gadā izcīnījusi sudraba medaļu Pasaules junioru šaha čempionātā U10 vecuma grupā.

2012. gadā uzvarējusi Irānas sieviešu šaha čempionātā. Divas reizes izcīnījusi sudraba medaļas Irānas sieviešu šaha čempionātos (2013, 2014).

2015. gadā uzvarējusi Āzijas sieviešu individuālajā šaha čempionātā un iekļuvusi Pasaules sieviešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
* 2015. gadā Sočos 1. kārtā zaudējusi Pīa Kramlingai;
* 2017. gadā Teherānā 1. kārtā zaudējusi Anastasijai Bodnarukai.

Pārstāvējusi Irānas komandu lielākajos komandu šaha turnīros:
* Pasaules šaha olimpiādēs piedalījusies 5 reizes (2008—2016);
* Āzijas komandu šaha čempionātā sievietēm piedalījusies 5 reizes (2005, 2009-2016). Komandu vērtējumā izcīnījusi 3 bronzas (2005, 2009, 2014) medaļas. Individuālajā vērtējumā izcīnījusi sudraba (2009) un bronzas (2014) medaļas.
* Āzijas spēļu sieviešu komandu šaha turnīrā piedalījusies 2010. gadā;
* Āzijas spēļu telpās komandu šaha turnīrā piedalījusies 2007. gadā.

Par panākumiem turnīros FIDE 2011. gadā viņai piešķīra starptautiskās meistares (WIM), bet 2015. gadā — starptautiskās lielmeistares (WGM) nosaukumu.

2020. gadā tika atskaitīta no Irānas šaha izlases, jo "pasaules ātrā un šaha ārtspēles čempionāta laikā Maskavā viņa noņēma galvas lakatu (hidžābu). Vēlāk viņa sacīja, ka hidžābs ir "ierobežojums, nevis aizsardzība, kā apgalvo oficiālā režīma propaganda".

Kopš 2021. gada šaha turnīros pārstāv Franciju, jo viņa šeit pārcēlās uz dzīvi. 2023. gada martā kļuvusi par Francijas pilsoni.

2023. gada augustā uzvarējusi Francijas sieviešu šaha čempionātā, finālā pieveicot Deimanti Korneti. 2023. gada septembrī Francijas izlases sastāvā izcīnījusi bronzas medaļu Pasaules komandu šaha čempionātā. 2023. gadā Budvā Francijas izlases sastāvā izcīnījusi 3. vietu Eiropas komandu šaha čempionātā. 2024. gada augustā izcīnījusi 4. vietu Francijas sieviešu šaha čempionātā.

## Atsauces

## Ārējās saites
Lielzvīņu platpieris

**Lielzvīņu platpieris** jeb **Vjetnamas platpieris** (*Hypophthalmichthys harmandi*) ir melnvēderu dzimtas (*Xenocyprididae*) saldūdens zivs, kas mājo Dienvidaustrumāzijā. Izplatības areāls ir samērā ierobežots, un lielzvīņu platpieris sastopams tikai Hainaņas salā Ķīnā un Honas upes baseina lejtecē Vjetnamā. Sugas izdzīvošanu savvaļā apdraud introducētā baltā platpiera populācijas izveidošanās Vjetnamā, tā kā abas sugas veido hibrīdus.

## Izskats
Lielzvīņu platpieris izskatās ļoti līdzīgs baltajam platpierim. Tā garums var sasniegt 54,5 cm. Ķermenis samērā augsts, no sāniem saplacināts (vairāk kā baltajam platpierim). Uz vēdera garenvirziena ķīļveida josla. Galva liela, acis mazas, kas atrodas zemu galvas sānos, veidojot platu pieres daļu starp acīm. Mute vērsta uz augšu. Mugura zaļganpelēka, sāni un vēders sudrabaini. Visvieglāk tos var atšķirt pēc zvīņām. Baltajam platpierim tās ir smalkas, bet lielzvīņu platpierim lielākas, tādēļ to skaits uz sānu līnijas ir mazāks, 77—88 zvīņas.

## Uzvedība un barība
Lielzvīņu platpieris mājo upēs, kurām raksturīgas aktīvas ūdens līmeņa izmaiņas. Barojas salīdzinoši seklās, lēni plūstošās un siltās vietās, 05—1,5 m dziļumā, ar ūdens temperatūru apmēram 24°C. Ziemo upju lejtecēs un vidusdaļā, kur upē veidojas dziļākas bedres. Pavasarī, kad plūdos ceļas ūdens līmenis, veic garus migrācijas ceļus uz nārstošanas vietām upju augštecēs. Nārsto tikai dziļos ūdeņos. Pēc nārsta pieaugušie īpatņi atgriežas savās barošanās vietās. Barojas uz ūdentilpes gultnes ar zooplanktonu un  fitoplanktonu.

## Vairošanās
Dzimumgatavība lielzvīņu platpierim iestājas 5—6 gadu vecumā, sasniedzot 55—70 cm garumu un 5—10 kg masu. Nārsto pavasarī un vasarā plūdu laikā, kad ūdens temperatūra ir 22—30°C. Ja ūdens līmenis krītas, nārstošana tiek pārtraukta, bet atsākas, ja līmenis atkal ceļas. Nārstošana notiek ūdens augšējos slāņos. Auglība līdz 1,1 milj. ikru, kas ir dzeltenīgā krāsā un caurspīdīgi. Raksturīgs porciju nārsts līdz 3 piegājieniem. Ikri puspelaģiski, to attīstība ilgst 1—3 dienas, atkarībā no ūdens siltuma. Ja uz upes ir sabūvēti aizsprosti, ikri nespej peldēt pietiekami ilgi pa straumi un attīstīties. Arī kāpuri turpina peldēt pa straumi lejup pa upi, līdz apmetas kādā stāvoša vai ļoti lēni plūstoša ūdens līcī, plūdu ūdeņu ezeriņā vai attekā. Veido hibrīdus ar balto platpieri. Lielzvīņu platpieris var sasniegt 20 gadu vecumu.

## Atsauces

## Ārējās saites
*Asian Carp
Alfons Kundrāts

**Alfons Kundrāts** (dzimis , miris ) bija latviešu šaha problēmists, Latvijas čempions trīsvilču grupā (1975).

1933. gadā beidzis Rīgas Skolotāju institūtu. 1934.—1935. gadā bijis LU Matemātikas fakultātes students. Trīsdesmito gadu beigās strādājis par skolotāju Slokā.

## Šaha kompozīcija
Publicējis 55 uzdevumus, ieguvis 20 atzinības.
### Uzdevuma piemērs

**Uzdevuma risinājums:**
: 1. Te2-a2 ! draud: 2. Td6-d2 draud: 3. Ta2-c2#
: 1. ... Tc5-d5 2. Zf6xe4 + Kc3-d3 3. Zg4-e5 #
: 1. ... Lb7-d5 2. Lf4-e5 + Kc3-d3 3. Lh7xe4 # 

## Atsauces

## Ārējās saites
* A. Kundrāts šaha kompozīcijas vietnē PDB
Ni Šicjuņa

**Ni Šicjuņa** (, ; dzimusi  Šanhajā) ir Ķīnas starptautiskā lielmeistare šahā (2015).

## Biogrāfija
2015. gada jūlijā Ķīnas zonas turnīrā dalījusi 2.-3. vietu ar Džai Mo (uzvarējusi Taņa Džunji) un iekļuvusi 2017. gada Pasaules sieviešu šaha čempionātā pēc izslēgšanas sistēmas. Tā paša gada oktobrī Pekinā uzvarējusi pirmajā Āzijas universitāšu šaha čempionātā. 2016. gadā Abū Dabī uzvarējusi Pasaules universitāšu šaha čempionātā.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Lilitu Mkrtčjanu, 2. kārtā uzvarējusi Valentīnu Guņinu, 3. kārtā uzvarējusi Nataļju Pogoņinu, bet ceturtdaļfinālā zaudējusi Aleksandrai Kosteņukai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Natālijai Žukovai, bet 2. kārtā zaudējusi Aleksandrai Kosteņukai.

2022. gada novembrī Dzjansu izcīnījusi 6. vietu Ķīnas sieviešu šaha čempionātā.

Par panākumiem turnīros FIDE 2013. gadā Šicjuņai piešķīra starptautiskās meistares (WIM), bet 2015. gadā - starptautiskās lielmeistares (WGM) nosaukumu.

## Atsauces

## Ārējās saites
Džai Mo

**Džai Mo** (, ; dzimusi 1996. gadā) ir Ķīnas starptautiskā lielmeistare šahā (2016).

## Biogrāfija
2008. gadā uzvarējusi Pasaules junioru šaha čempionātā U12 vecuma grupā, apsteidzot otrās vietas ieguvēju Filicu Osmanodju. 2014. gadā uzvarējusi Ķīnas sieviešu šaha čempionātā B grupā un dalījusi 5.-9. vietu Pasaules junioru šaha čempionātā U20 vecuma grupā (uzvarējusi Aleksandra Gorjačkina). 2015. gada jūlijā Ķīnas zonas turnīrā dalījusi 2.-3. vietu ar Ni Šicjuņu (uzvarējusi Taņa Džunji) un iekļuvusi 2017. gada Pasaules sieviešu šaha čempionātā pēc izslēgšanas sistēmas. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Aleksandrai Gorjačkinai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Olgu Girju, bet 2. kārtā uzvarējusi Nino Baciašvili, bet 3. kārtā zaudējusi Dzjui Veņdzjuņai. 2021. gada maijā ierindojusies 6. vietā Ķīnas sieviešu šaha čempionātā. 2022. gada novembrī Dzjansu izcīnījusi 4. vietu Ķīnas sieviešu šaha čempionātā.

2025. gada septembrī Samarkandā ierindojusies 26. vietā "FIDE Women's Grand Swiss" turnīrā sievietēm.

Sekmīgi pārstāvējusi Ķīnas komandu lielākajos komandu šaha turnīros:
* Pasaules šaha olimpiādēs piedalījusies 1 reizi (2018). Komandu vērtējumā izcīnījusi zelta (2018) medaļu;
* 2025. gadā Pasaules komandu šaha čempionātā izcīnījusi bronzas medaļu komandu vērtējumā.

Par panākumiem turnīros FIDE 2013. gadā Mo piešķīra starptautiskās meistares (WIM), bet 2016. gadā - starptautiskās lielmeistares (WGM) nosaukumu.

## Atsauces

## Ārējās saites
Marina Korņeva

**Marina Korņeva** (; dzimusi  Frjazinā kā ***Guseva*** (),  no 2007. līdz 2016. gadam — ***Romaņko*** (), no 2016. līdz 2018. gadam — ***Ņečajeva*** (), no 2018. līdz 2023. gadam — ***Guseva*** (), no 2023. gada — ***Korņeva*** ()) ir Krievijas starptautiskā lielmeistare šahā (2006).

## Biogrāfija
Vairākkārt piedalījusies Krievijas junioru šaha čempionātos dažādās vecuma grupās, kurās izcīnījusi zelta (2003. gadā U18 vecuma grupā) un 2 sudraba (2001. gadā U18 vecuma grupā un 2005. gadā U20 vecuma grupā - abas reizes uzvarējusi Nataļja Pogoņina). Pārstāvējusi Krieviju Eiropas un Pasaules junioru šaha čempionātos, kuros lielāko panākumu guvusi 2001. gadā Eiropas junioru šaha čempionātā U16 vecuma grupā, izcīnot sudraba medaļu.

Daudzu starptautisko šaha turnīru laureāte, tajā skaitā uzvarējusi Petrozavodskā (2008) un Maskavas šaha festivāla *Moscow Open* blakusturnīrā (2012).

2020. gada decembrī Maskavā dalījusi 3.-6. vietu Krievijas sieviešu šaha čempionāta superfinālā. 2021. gada oktobrī Ufā palikusi 9. vietā Krievijas sieviešu šaha čempionāta superfinālā. 2022. gada septembrī Čeboksaros izcīnījusi 2. vietu Krievijas sieviešu šaha čempionāta superfinālā. 2023. gada oktobrī Sanktpēterburgā izcīnījusi 6. vietu Krievijas sieviešu šaha čempionāta superfinālā.

Piedalījusies Pasaules šaha čempionātos sievietēm pēc izslēgšanas sistēmas:
* 2010. gadā Antakjā 1. kārtā uzvarējusi Natāliju Žukovu, bet 2. kārtā zaudējusi nākamajai turnīra uzvarētājai Hou Jifaņai;
* 2012. gadā Hantimansijskā 1. kārtā zaudējusi nākamajai turnīra finālistei Antoanetai Stefanovai;
* 2017. gadā Teherānā 1. kārtā zaudējusi Dinarai Saduakasovai;
* 2018. gadā Hantimansijskā 1. kārtā zaudējusi Jolantai Zavadzkai.

Pārstāvējusi Krievijas komandu lielākajos komandu šaha turnīros:
* Eiropas komandu šaha čempionātā piedalījusies 2009. gadā un komandu vērtējumā izcīnījusi zelta medaļu;
* Pasaules komandu šaha čempionātā piedalījusies 2009. gadā un komandu vērtējumā izcīnījusi sudraba medaļu.

Par panākumiem turnīros FIDE 2005. gadā Korņevai piešķīra starptautiskās meistares (WIM), bet 2006. gadā - starptautiskās lielmeistares (WGM) nosaukumu. 2009. gadā saņēmusi starptautiskā meistara nosaukumu vīriešiem (IM).

## Atsauces

## Ārējās saites
Zviedru Vidzemes ģenerālgubernatoru uzskaitījums

thumb|Rīga Livonijā ar ģerboni (no 1630. gada enciklopēdijas ''Politica politica. Statistisches Städte-Buch'').
Šajā uzskaitījumā apkopoti **[[Zviedru Vidzeme]]s ģenerālgubernatori** no 1622. gada līdz 1721. gadam, kad tika likvidēta Zviedru Vidzeme.
Pēc tam šo amatu pildīja Krievijas valdības ieceltie Rīgas gubernatori, vēlāk Baltijas ģenerālgubernatori.

## Uzskaitījums
Gartner

[thumb|right|240px|''Gartner'' galvenais birojs [Stemforda|Stemfordā]]
***Gartner, Inc.*** ir ASV informācijas tehnoloģiju pētījumu un konsultācijas pakalpojumu uzņēmums. Dibināts 1979. gadā. Galvenais birojs atrodas Stemfordā.

*Gartner* nodarbojas ar informācijas analīzi, palīdzot lēmumu pieņemšanas procesā biznesā un valsts sektorā dažādās nozarēs, piemēram, augstajās tehnoloģijās, informācijas tehnoloģijās, telesakaros.

Uzņēmuma akcijas tiek kotētas Ņujorkas fondu biržā (kods *IT*).

## Vēsture
Uzņēmumu ***Gartner Group, Inc.*** 1979. gadā dibināja Gideons Gārtners un Deivids Steins, lai piedāvātu pētījumu un analīzes pakalpojumus informācijas tehnoloģiju jomā, specializējoties informācijā par *[[IBM]]* un tā produktiem.
1985. gadā izveidots meitas uzņēmums *Gartner Group Securities*, kas nodarbojās ar biržas un investīciju informāciju.
1986. gadā *Gartner Group* veica sākotnējo publisko piedāvājumu.
1988. gada jūnijā uzņēmumu par 90,3 miljoniem ASV dolāru nopirka Londonā bāzēta reklāmas aģentūra *[[Saatchi & Saatchi]]*.
1990. gadā *Gartner Group* kapitāldaļas izpirka vairākas tā vadības personas, ar finansējumu no *[[Bain Capital]]* un *[[Dun & Bradstreet]]*.
1993. gadā uzņēmums atkal kļuva publisks. 1993. gadā tas nopirka uzņēmumu *Real Decisions* (tagad *Gartner Measurement*) un *New Science*.
1994. gadā iegādāts datorapmacības produktu izstrādātāja *Relational Courseware, Inc.* vairākums kapitāldaļu.
1995. gadā nopirkts IT konsultāciju uzņēmums *Dataquest* (tagad *Gartner Dataquest*); Japānā izveidota nodaļa.
1996. gadā iegādāts interneta tirgotājs *Fox Industries*, Itālijas konsultāciju uzņēmums *Nomos Ricerca*, IT apmācību produktu nodrošinātājs *J3 Learning* un uzņēmums *Mindware Technologies*.

2000. gadā uzņēmums nosaukums mainīts uz ***Gartner, Inc.***
2005. gadā nopirkts uzņēmums *Meta Group*. 
2009. gadā iegādāts analīzes uzņēmums *AMR Research*.
2010. gadā nopirkts *Burton Group*.
2014. gadā iegādāts programmatūras pētniecības un analīzes uzņēmums *Software Advice*.
2015. gadā nopirkts programmatūras salīdzināšanas un izvēles platformas *GetApp* uzturētājas *Nubera*.
2017. gadā iegādāts pētniecības un konsultāciju uzņēmums *CEB Inc.* un biznesa inteliģences uzņēmums *L2*.

## Atsauces

## Ārējās saites
* Gartner
Līves (Virešu pagasts)

**Līves** ir ciems Smiltenes novada Virešu pagastā. Atrodas pagasta austrumu daļā 15 km no pagasta centra Virešiem, 42,5 km no novada centra Smiltenes un 165 km no Rīgas.

Apdzīvotā vieta atrodas nomaļus no autoceļa V411, Gaujas krastā.

Līvēs atrodas Zemnieku sētu grupa — Līvu ciems, vietējas nozīmes arhitektūras piemineklis.

## Vēsture
Pēc novadpētnieka Jāņa Kučera ziņām 1972. gadā, ”Līves” ar šādu nosaukumu pastāvējušas jau 13. gadsimtā, kad ciemā ienākuši vācieši. Tātad ciema pirmssākumi meklējami jau agrāk. 12. gadsimta sākumā Novgorodas sirotāji Lejasciema apkaimē sastapuši igauņus. 

1627. gadā un 1630. gadā Līves ciema nosakums minēts Arklu revīzijās, kopā ar citiem ciemu nosaukumiem – Lembji, Majāni, Suži, Umari. Visi nosaukumi, domājams, ir nākuši no igauņu valodas vai tās tuvākajām radiniecēm. Piemēram, Līves (*liiv*) igauņu valodā nozīmē smiltis. Suži (*susi*) igauņu valodā nozīmē vilku u.t.t.

Tas norāda uz igauņiem kā pirmajiem Līves ciema iedzīvotājiem, taču Kučera pētījumos minēti fakti liecina, ka ir iespējams, ka Līvu sākotnējie iedzīvotāji tomēr varētu būt bijuši lībieši. Jāņa Kučera pierakstos teikts, ka valodnieks Pauls Ariste un igauņu arheologs Harijs Moora esot izpētījuši ciema apkaimi un izsecinājuši, ka valoda, kādā cilvēki runā esot dienvidigauņu līvu (lībiešu) valoda. Tāpat tiek minēts, ka Līves ciema vārds esot cēlies nevis no igauņu *liiv*, bet gan no vārda līvi jeb lībieši. Tiek pieļauta iespēja, ka 1212. gadā, kad krita Dabreļa lībiešu pils Satezele, gar Gauju bēgošie lībieši nonākuši šī ciema teritorijā un laika gaitā sajaukušies ar citām tautām, izveidojās dažādas valodas izloksnes. Piem. “Vīrs” – Līvēs sacīja *mēs*, Majānos – *mūs*. “Mežs” – Līvēs *mic*, Majanos *muc*, Ilzenē *mec*.

## Atsauces
Kameņevs

**Kameņevs** (, sieviešu dzimtē Kameņeva (*Ка́менева*)) ir krievu cilmes uzvārds. Cilvēki ar šo uzvārdu:

* Ļevs Kameņevs (*Лев Каменев*; 1883—1936) — krievu/ebreju izcelsmes padomju politiķis;
* Vladislavs Kameņevs (*Владисла́в Ка́менев*, 1996) — Krievijas hokejists.
Ļevs Kameņevs

**Ļevs Kameņevs** (; dzimis  , miris ) bija krievu/ebreju izcelsmes padomju politiķis.

## Dzīvesgājums
Dzimis kā **Ļevs Rozenfelds** (*Розенфельд*) 1883. gadā Maskavā vilcienu vadītāja Borisa Rozenfelda ģimenē. 1901. gadā iestājās KSDSP. 1902. gadā iepazinās ar Ļeņinu un kļuva par viņa līdzgaitnieku. 1908. gadā emigrēja no Krievijas un iepazinās ar savu pirmo sievu — Trocka māsu Olgu Bronšteinu. 1914. gadā atgriezās Krievijā, tomēr 1914. gada novembrī tika izsūtīts uz Sibīriju. Atbrīvots pēc Februāra revolūcijas. 1917. gadā atgriezās Petrogradā un kopā ar Staļinu bija viens no boļševiku partijas vadītājiem Petrogradā.

Partijas iekšienē kopā ar Zinovjevu balsoja pret sacelšanos pret Krievijas Pagaidu valdību. Neskatoties uz to, tika ievēlēts pirmajā boļševiku Politbirojā, bet pēc Oktobra revolūcijas uzvaras īsu brīdi bija Krievijas valdības (Viskrievijas CIK) vadītājs. 1919. gadā kļuva par partijas Maskavas organizācijas līderi. Kad 1922. gadā Ļeņins vairs nespēja pildīt partijas līdera lomu, kopā ar Staļinu un Zinovjevu izveidoja triumvirātu pret ietekmīgo Trocki.

Vēlāk tomēr kopā ar Trocki un Zinovjevu nostājās opozīcijā Staļinam, bet tika atbīdīts no varas. 1936. gadā kopā ar Zinovjevu tiesāts paraugprāvā — Pirmajā Maskavas procesā, un sodīts ar nāvi.

## Ārējās saites
Fama Le Thao Ngujena

**Fama Le Thao Ngujena** (; dzimusi ) ir Vjetnamas starptautiskā lielmeistare šahā (2011).

## Biogrāfija
2005. gadā uzvarējusi ASEAN valstu junioru šaha čempionātā U18 vecuma grupā. 2010. gadā uzvarējusi Vjetnamas sieviešu šaha čempionātā. 2011. gadā Mešhedā Āzijas individuālajā sieviešu šaha čempionātā bijusi otrā aiz uzvarētājas Dronavalli Hārikas. 2016. gadā uzvarējusi Austrumāzijas zonas turnīrā un kvalificējusies 2017. gada Pasaules sieviešu šaha čempionātam pēc izslēgšanas sistēmas.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Lelu Džavahišvili, 2. kārtā uzvarējusi Aleksandru Gorjačkinu, bet 3. kārtā zaudējusi Annai Muzičukai.

Sekmīgi pārstāvējusi Vjetnamas komandu lielākajos komandu šaha turnīros:
* Pasaules šaha olimpiādēs piedalījusies 5 reizes (2008-2016). Individuālajā vērtējumā izcīnījusi bronzas (2010) medaļu;
* Pasaules komandu šaha čempionātā piedalījusies 3 reizes (2007-2011). Individuālajā vērtējumā izcīnījusi bronzas (2007) medaļu;
* Āzijas komandu šaha čempionātā sievietēm piedalījusies 3 reizes (2009-2012, 2016). Komandu vērtējumā izcīnījusi zelta (2007) un bronzas (2012) medaļas. Individuālajā vērtējumā izcīnījusi sudraba (2007) medaļu;
* Āzijas spēļu sieviešu komandu šaha turnīrā piedalījusies 2010. gadā un komandu vērtējumā izcīnījusi bronzas medaļu;
* Āzijas spēļu telpās komandu šaha turnīrā piedalījusies 2009. gadā un komandu vērtējumā izcīnījusi sudraba medaļu.

Par panākumiem turnīros FIDE 2009. gadā viņai piešķīra starptautiskās meistares (WIM), bet 2011. gadā - starptautiskās lielmeistares (WGM) nosaukumu. 2013. gadā saņēmusi starptautiskā meistara nosaukumu vīriešiem (IM).

## Personīgā dzīve
Precējusies ar Vjetnamas šaha lielmeistaru Ngujenu Ngok Čion Šonu.

## Atsauces

## Ārējās saites
Kristaps Neilands

**Kristaps Neilands** (dzimis 1899. gada 4. janvārī Jelgavā, pēc vecā stila — 1898. gada 23. decembrī,  miris 1960. gada  2. oktobrī Rīgā) bija latviešu inženieris metalurgs. 
Tehnisko zinātņu doktors (1957), Latvijas PSR ZA korespondētājloceklis (1958).

## Dzīvesgājums
Dzimis 1899. gadā Jelgavā. 
Beidzis Urālu Politehnisko institūtu Sverdlovskā (1929). Piedalījies Magņitogorskas metalurģiskā kombināta Krievijā celtniecībā un strādājis tajā (1930-1941, 1941-1945).

Pēc Latvijas okupācijas atgriezās dzimtenē. Bija Latvijas PSR Vietējās rūpniecības tautas komisariāta tehniskās nodaļas vadītājs (1941), Vietējās rūpniecības ministrijas Metālu štancēšanas tresta pārvaldnieks (1945-1947). Latvijas Valsts universitātes docētājs (1947-1957), profesors (1957), Mehānikas fakultātes dekāns (1948-1952), zinātņu prorektors (1955-1957), Latvijas PSR Ministru padomes Zinātniski tehniskās komitejas priekšsēdētājs (1957-1958). Rīgas Politehniskā institūta direktors (1958-1960).

## Literatūra
Нейланд В.М. Кристап Кришьянович Нейланд (1898-1960) : жизнь и деятельность. Рига : Рижский технический университет, 1992.
Aleksandrs Veiss

**Aleksandrs Veiss** (dzimis 1918. gada 22. septembrī Maskavā, miris 1985. gada 6. augustā Rīgā, apbedīts Matīsa kapos) bija latviešu ķīmiķis, Rīgas Politehniskā institūta rektors (1963-1985).
Latvijas PSR Nopelniem bagātais zinātnes un tehnikas darbinieks (1968), Latvijas PSR ZA korespondētājloceklis (1975), RPI Goda darbinieks (1985).

## Dzīvesgājums
Dzimis 1918. gadā Maskavā.
Pēc Latvijas okupācijas ieradās Latvijā, absolvēja Latvijas Valsts universitātes Ķīmijas fakultāti (1946) un no 1947. gada strādāja tajā par asistentu un vecāko pasniedzēju. 
1958. gadā kļuva par Rīgas Politehniskā institūta docentu, vēlāk par profesoru. Bijis RPI Ķīmijas fakultātes dekāns (1959-1962), RPI mācību prorektors (1962-1963), rektors (1963-1985).

## Literatūra
* Aleksandrs Veiss dzīvē un darbā / [redakcijas kolēģija: J. Briedis ... u.c. ; recenzenti: I. Strautmanis, T. Millers, O. Kukurs ; mākslinieks A. Jēgers ; priekšvārds: E. Lavendelis] ; Rīgas Politehniskais institūts.
Grigorijs Zinovjevs

**Grigorijs Zinovjevs** (; dzimis  kā **Hiršs Apfelbaums** (*Гирш Апфельбаум*), pēc citām ziņām **Ovsejs-Geršons Radomisļskis** (*Овсей-Гершон Радомысльский*), miris ) bija Ukrainas ebreju izcelsmes padomju politiķis.

1901. gadā iestājās KSDSP. 1902. gadā iepazinās ar Ļeņinu un kļuva par viņa līdzgaitnieku. 1907. gadā kļuva par partijas CK locekli. Dzīvodams emigrācijā Francijā, no 1909. līdz 1917. gadam kļuva par Ļeņina tuvu līdzgaitnieku. Atgriezās no emigrācijas kopā ar Ļeņinu 1917. gada aprīlī.

Partijas iekšienē kopā ar Kameņevu balsoja pret sacelšanos pret Krievijas Pagaidu valdību. Pēc Oktobra revolūcijas kļuva par Petrogradas partijas organizācijas līderi un vienu no Kominternes vadītājiem. Kad 1922. gadā Ļeņins vairs nespēja pildīt partijas līdera lomu, kopā ar Staļinu un Kameņevu izveidoja triumvirātu pret ietekmīgo Trocki.

Vēlāk kopā ar Trocki un Kameņevu nostājās opozīcijā Staļinam, tomēr tika atbīdīts no varas. 1936. gadā kopā ar Kameņevu tiesāts paraugprāvā - Pirmajā Maskavas procesā un sodīts ar nāvi.

## Ārējās saites
Marica Arribasa Robaina

**Marica Arribasa Robaina** (; dzimusi  Santjago de Kubā) ir Kubas starptautiskā lielmeistare šahā (1999).

## Biogrāfija
Trīs reizes pārstāvējusi Kubu Pasaules junioru šaha čempionātos U20 vecuma grupā (1988–1990). Vienpadsmit reizes uzvarējusi Kubas sieviešu šaha čempionātos (1992, 1997, 2001, 2002, 2003, 2004, 2007, 2008, 2009, 2013, 2015). Trīskārtējā Panamerikas sieviešu šaha čempionātu laureāte, kuros izcīnījusi zelta (2000) un 2 bronzas (1999, 2008) medaļas. Amerikas kontinenta sieviešu šaha individuālajos čempionātos izcīnījusi sudraba (2001) un 3 bronzas (2003, 2011, 2014) medaļas.

Piedalījusies Pasaules šaha čempionātos sievietēm pēc izslēgšanas sistēmas:
* 2000. gadā Ņūdelī 1. kārtā uzvarējusi Annu Zatonskihu, bet 2. kārtā zaudējusi Jūlijai Djominai;
* 2001. gadā Maskavā 1. kārtā zaudējusi Penai Džaocjiņai;
* 2004. gadā Elistā 1. kārtā zaudējusi Irinai Krušai;;
* 2006. gadā Jekaterinburgā 1. kārtā uzvarējusi Džu Čeņu, bet 2. kārtā zaudējusi Nino Hurcidzei;
* 2008. gadā Naļčikā 1. kārtā zaudējusi Hoangai Thaņai Čangai;
* 2012. gadā Hantimansijskā 1. kārtā uzvarējusi Belu Hotenašvili, bet 2. kārtā zaudējusi Marijai Muzičukai;
* 2017. gadā Teherānā 1. kārtā zaudējusi Šeņai Janai.

Pārstāvējusi Kubas komandu Pasaules šaha olimpiādēs, kurās piedalījusies 15 reizes (1988-1990, 1994-2014, 2018).

Par panākumiem turnīros FIDE 1999. gadā Robainai piešķīra starptautiskās lielmeistares (WGM) nosaukumu.

## Atsauces

## Ārējās saites

*  šahista profils vietnē 365chess.com (1988-2003)
FK Olimpija Rīga

**«Olimpija Rīga»** bija Latvijas futbola klubs no Rīgas, kas spēlēja Virslīgā no 1992. līdz 1995. gadam.

## Vēsture
Klubs dibināts 1992. gadā kā **«Kompar-Daugava»**, izmantojot pazīstamā bijušā kluba «Daugava» un komandas sponsora vārdu. Pirmo sezonu Virslīgā klubs noslēdza piektajā vietā, mājas spēles aizvadot Carnikavas stadionā. Par kluba rezultatīvāko spēlētāju kļuva Jurijs Hudjakovs, bet aizsargs Dzintars Sproģis tika atzīts par līgas labāko aizsargu. Šajā sezonā «Kompar-Daugava» sasniedza Latvijas kausa finālu, kur papildlaikā zaudēja Skonto FC.

1993. gadā klubu pārsauca par FK «Olimpija Rīga», jo par tā sponsoru kļuva banka «Olimpija». Jaunā vadība piešķīra lielāku finansējumu, kas ļāva izveidot vienu no labākajām komandām Latvijā. Komandas mājvieta bija Rīgas RVR stadions. 1993. gada sezonā «Olimpija» Virslīgā ierindojās otrajā vietā aiz Skonto FC. Vārtsargs Ēriks Grigjans un pussargs Andrejs Štolcers abi tika atzīti par labākajiem līgā savās pozīcijās.

1994. gada sezonā «Olimpija» ieguva Latvijas izlases vārtsargu Oļegu Karavajevu un pārcēlās uz Alberta Šeibeļa stadionu. Klubs līgā ierindojās ceturtajā vietā, bet uzvarēja Latvijas kausa izcīņā, finālā ar 2–0 pārspējot «Dag Rīga». 1995. gadā, bankai «Olimpija» bankrotējot, vairums labāko spēlētāju pameta komandu. Virslīgas sezonu komanda pabeidza devītajā vietā un pēc sezonas klubs tika likvidēts.

Komandas vadībā tās nedaudzajās aizvadītajās sezonās strādāja vairāki ievērojami treneri, ieskaitot Jāni Skredeli, Aleksandru Starkovu un Vladimiru Žuku.

## Sasniegumi
***[[Latvijas kauss futbolā|Latvijas kauss]]: 1**
**1994

## Spēles Eiropas turnīros

## Ārējās saites
* 'Futbols pilsētā': 'Olimpija'
Jūlija Djomina

**Jūlija Djomina** (; dzimusi  Sverdlovskā) ir Krievijas starptautiskā lielmeistare šahā (1991).

## Biogrāfija
No 1980. gadu beigām līdz 2000. gadu sākumam bijusi viena no vadošajām Krievijas šahistēm. 1988. gadā uzvarējusi PSRS sieviešu šaha čempionātā. 1995. gadā Elistā un 1999. gadā Maskavā uzvarējusi Krievijas sieviešu šaha čempionātos. 2001. gada Krievijas sieviešu šaha čempionātā dalījusi 2.-3. vietu (uzvarējusi Olga Zimina), bet 2003. gada Krievijas sieviešu šaha čempionātā izcīnījusi bronzas medaļu. 2008. gadā Sanktpēterburgā dalījusi 1. vietu Ludmilas Rudenko memoriālā.

Trīs reizes (1990, 1991, 1993) piedalījusies Pasaules sieviešu šaha čempiones nosaukuma izcīņas cikla starpzonu turnīros, kuros lielāko panākumu guvusi 1990. gadā Kualalumpurā, kad kopā ar Annu Ahšarumovu dalījusi 5.-6. vietu. 2000. gadā Ņūdelī piedalījusies Pasaules šaha čempionātā sievietēm pēc izslēgšanas sistēmas, kurā 1. kārtā uzvarējusi Zahiru El Gabi, 2. kārtā uzvarējusi Maricu Arribasu Robainu, bet 3. kārtā zaudējusi Pena Džaocjiņai.

Pārstāvējusi Krievijas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (1992, 1998);
* Eiropas komandu šaha čempionātos piedalījusies 2 reizes (1992, 1999).

Par panākumiem turnīros FIDE 1988. gadā Djominai piešķīra starptautiskās meistares (WIM), bet 1991. gadā - starptautiskās lielmeistares (WGM) nosaukumu. 2007. gadā kļuvusi par FIDE arbitru.

Kopš 2011. gada šaha turnīros piedalās reti.

## Atsauces

## Ārējās saites
Inma Kuesta

**Inmakulada Kuesta Martinesa** (; dzimusi  Valensijā, Spānijā) ir spāņu aktrise.

## Filmogrāfija
* Sniegbaltīte (2012)
* Džuljeta (2016)
Reformācijas laukums

**Reformācijas laukums** ir laukums Rīgā pie galvenās ieejas Rīgas Svētā Pētera baznīcā. Vēsturiski laukums ir daļa no Pētera laukuma jeb Pēterbaznīcas laukuma un ietver sevī arī daļu no Pēterbaznīcas ielas.

Laukums nosaukts par godu reformācijas 500. gadadienas atzīmēšanai. Laukumu  svinīgi atklāja Latvijas Valsts prezidents Raimonds Vējonis un Vācijas prezidents Joahims Gauks.
Juliuss Mendheims

**Juliuss Mendheims** (; dzimis 1788. gadā, miris ) bija vācu šahists un šaha problēmists.

No 1810. gada dzīvojis Berlīnē. Bijis viens no 1827. gadā izveidotās Berlīnes šaha skolas dibinātājiem, pirmais zināmais Berlīnes meistars. Pārstāvot Berlīni viens spēlējis korespondencšaha mačus ar Breslavas un Hamburgas komandām. Bijis vairāku šaha grāmatu autors.

## Šaha kompozīcija

### Uzdevumu piemērs

**Uzdevuma risinājums:**
: **1. Tf8+! Txf8 2. Dd5+ Tf7 3. Dxa8+ Tf8 4. Dxa2+ Tf7 5. Da8+ Tf8 6. Dd5+ Tf7 7. Ta8#**

## Bibliogrāfija
**Taschenbuch für Schachfreunde*, bei Alexander Mosar, Berlin 1814 (Verfasser ungenannt)
**Aufgaben für Schachspieler nebst Auflösungen. Als Fortsetzung des Taschenbuchs für Schachfreunde*, Verlag T. Trautwein, Berlin 1832

## Atsauces

## Ārējās saites

* Juliusa Mendheima šaha kompozīcijas vietnē PDB
*